Absa vat werker vas wat data laat uitlek | Netwerk24
Deur Elvira Wood 01 Desember 2020 09:13
Absa se kantore in Sandton, Johannesburg. Foto: Elvira Wood
Die bank sê Dinsdagoggend in 'n antwoord via e-pos oor die aangeleentheid "dat 'n werknemer geselekteerde kliëntedata onwettig aan 'n klein aantal eksterne partye beskikbaar gestel het.
"Die uitgelekte data hou met 'n klein deel van Absa Suid-Afrika se kliëntebasis verband," sê die bank.
Absa sê die ondersoeke duur voort.
Volgens die bank het hy onmiddellik aansoek by die hooggeregshof gedoen om soek- en beslagleggings op verskillende persele moontlik gemaak.
"Alle toestelle wat die data bevat het, is beveilig, waarna die data daarop vernietig is."
Absa sê hy hou egter steeds die betrokke rekening dop, en kontak alle kliënte regstreeks wat daardeur geraak word.
Absa stel dit baie duidelik dat die data uitgelek is en dat niemand by sy stelsel ingebreek het nie.
Hy sê hy sal sodra die omvang van die situasie bepaal is, die nodige stappe teen die ontvangers van die data doen.
In die brief wat aan die kliënte gestuur is, het die werknemer inligting soos ID's, selfoonnommers en rekeningnommers uitgelek.